**Тақырыбы: *Көктем аруы***

**Мақсаты:**1. Қазақ халқының өнерін, салт - дәстүрін дәріптеуге үйрету.
2. Оқушылардың танымдық және шығармашылық қабілеттерін, эстетикалық талғамдарын, шеберліктерін дамыту.
3. Көпшілік алдында өздерін ұстай білуге, әдептілікке, мейірімділікке, сұлулыққа, инабаттылыққа, кішіпейілділікке тәрбиелеу.

**1 Жүргізуші:**

Құрметті ұстаздар, аналар, кішкентай бүлдіршіндер бүгінгі «Көктем аруы!» атты сайысымызға қош келдіңіздер. Бүгін үлкен мереке. Бұл халықаралық әйелдер күні, көктем мерекесі. Наурыз айы – үлкен мерекелер айы. Көктемнің шуақты күндерімен сабақтаса келетін бұл мейрамды тойламайтын халық жоқ. Бәріміз ананың ақ сүтінен нәр алып, өсіп - өніп келеміз. Күллі адамзат абзал да, асыл жандардың алдында бас иеді. Мерекелеріңіз құтты болсын, ардақты аналар!

**2 Жүргізуші:**
Уа, халайық, халайық,
Мұнда назар салайық,
Мерекесі халықтың,
Көктем тойын бастайық.
Көктем тойға арналған,
Сайысты біз бастайық.

**1 Жүргізуші:**

Мың бұралған арулар аңдап басып,
Келеді міне ортаға толқып тасып.
Аруларын сыйлаған, халқым менің,
Көңілді қошеметпен қарсы алайық!

**2 Жүргізуші:**

Ал, халайық, аруларға тамсанайық,
Қыз қылықты дегенге ән салайық.
Атына заты сай аруларға
Тағы да бір қол соғып қарсы алайық.

**1 Жүргізуші:**

Уа, арулар, арулар!
Ешкімің жоқ алалар.
Ару болу үлкен сын,
оны қазың бағалар – деп,
әділ – қазылар алқасымен таныс болыңыздар.
1--------------------------------

2------------------------------------

3---------------------------------------------

**2 Жүргізуші:**

Сайысты бастамас бұрын, сайыстың кезеңдерімен таныстырып өтейін.

**1 «Кішкентай ханшайым!»** Өзін өзі таныстыру. Сайыскелердің ашық хаттар видео презентациясы (видео бейне өздері туралы баяндап беру) берілетін уақыты 2 минут / Визитка **"Маленькая принцесса".** Презентация видео-открыток участниц (видеоролик + рассказ о себе)

**регламент 3 минуты**

 **2 «Өнерлі ханшайым!»**  Шығармашылық сайыс ( сайысқа қатысушылардың өздерінің өнерлерін көрсету-би, ән шырқау немесе өлеңді мәнерлеп оқу) / **"Талантливая принцесса"**. Творческий конкурс (выступление участниц - танец, песня, красивое прочтение стихотворения),

**регламент 4-5 минуты**

**3 «Білімді ханшайым!»** логикалық сұрақтар / «Умная принцесса» логические вопросы.

**4 «Дизайнер ханшайым!» / «Принцесса Дизайнер!»**

 Дефиле (әр түрлі материалдардан тігілген көйлегін таныстыру) / дефиле (презентация платья из разного материала).

**1 Жүргізуші:**

Сайысымызды бастаймыз.

**І кезең.**

**«Кішкентай ханшайым!»** Өзін өзі таныстыру.
Бүлдіршін арулар келді танысуға,
Бойындағы бар дарынды дарытуға.
Қорықпастан сахнаға келіп жетті,
Әдеппен, ізетпенен танысуға.

Бұл сайыста үзеңгі қағыстырып,
Көрейік, ару қыздарды жарыстырып.
Бұл залда білетін бар, білмейтін бар,
Әрбір ару көрсін өзін таныстырып.

**2 Жүргізуші:**

**ІІ кезең. «Өнерлі ханшайым!»**  Шығармашылық сайыс
Кедеймін деп қысылма,
Өнерің болса қолыңда.
Өнерлінің ырысы,
Жарқырап жатыр жолында.
Сайыста ән салайық, би билейік,
Өнермен өрге басып кідірмейік.

**Арулардың өз өнерлерін көрсетуі:**

**1 Жүргізуші:**

**Келесі ІІІ кезең «Білімді ханшайым!»** сұрақтарға жауаптар іздейік.

## Логикалық сұрақ және жауап

1. Айдынның Асқардан бойы ұзын, бірақ Жанаттан кіші. Кім ұзын?

Шешімі: Жанат - ұзын

2. Менің атым Медет Менің тәтемнің бір ғана інісі бар. Менің тәтемнің інісінің аты кім?

Жауабы: Медет

3. Термометр аяз болғасын – үш градус көрсетіп тұр. Осындай екі термометр неше градус көрсетеді?

Жауабы: үш

4. Тік төрбұрышты бөлмеге әрбір қабырғасында үш болатындай сегіз орындықты орналастыру керек. Орналастырыңдар. Жауабы:

5. Бөлмедегі әр бұрышта бір мысықтан және оған қарама-қарсы үш мысықтан отырса, бөлмеде неше мысық бар?

Жауабы: 4 мысық

6. Үстел үстінде үш стакан шие тұр. Марат бір стакан шиені жеп қойды. Неше стакан қалды?

Жауабы: үш стакан

7. Жүгіру жарысынан Асет, Марат, Талғат үш орынды алды, егер: Марат екінші орын алмаса, ал Талғат –үшінші орын алмаса, кім қандай орын алды?

Жауабы: 1-Марат, 2-Асет, 3-Талғат

8. Бес шырпы таяқшасынан екі үшбұрыш құру керек. Құраңдар.

9. Көшеде екі әкесі, екі баласы, және атасы немересімен қыдырып жүр. Көшеде неше адам жүр?

Жауабы: үшеу

10. Екі бала шахматты екі сағат ойнады. Олардың әрқайсысы неше сағат ойлады?

Жауабы: екі сағат

11. Допты лақтырғанда, доп сол ізімен кері қайту үшін оны қалай лақтыру керек?

Жауабы: жоғары

12. Қараңғы бөлмеде майшам мен керосин лампасы бар. Бірінші не жағасыз?

Жауабы: шырпы

13. Суға қай кезде қолды кесіп алуға болады?

Жауабы: егер оны мұз етіп қатырса

14. Тауық бір аяғымен тұрса 3 кг, екі аяғымен
тұрса қанша кг?
(3 кг)
15. Біздікі болғанымен басқалар қолданатын
нәрсе?
(Есіміміз)
16. Ұзарған сайын қысқаратын нәрсе не?
(Өмір)
17. Бір кісі найзағай жарқылдаған сайын
шашын тарайды екен, неге?
(Фотоға түсіп жатырмын деп ойлайды
екен)
18. Қай айда 28 күн бар?
(Барлық айда)
19. Мені ешкім түсінбейді, неге?
(Өйткені ол ешкі ғой)
20. Бірінші төрт аяқты, кейін екі аяқты, одан
кейін үш аяқты ол не?
(Адам)
21. Лимонның жартысы неге ұқсайды?
(Екінші жартысына)
22. Король кімнің алдында тәжін шешеді?
(Шаштараздың)
23. Ұрғашы кенгуру қандай жағдайда қатты
ашуланады?
(Қалтасындағы баласы бұтына жіберіп
қойған кезде)
24. Суды елекпен қалай тасуға болады?
(мұз қылып қатырып)
25. Аяқкіим жөндеушілердің ең жақсы
көретін клиенті?
(Қырықаяқ)
26. Қай жерде жексенбі сенбіден бұрын
келеді?
(Сөздікте)
27. Итпен биттің айырмашылығы неде?
(Иттің үстінде бит болады, бірақ биттің
үстінде ит болмайды.)
28. Құлақ не үшін керек?
(Көзілдірікті ұстап тұру үшін)
29. Қатты жылдамдықпен келе жатқан жүк
машинаны бір қолымен кім тоқтата
алады?
(Жол полициясы)
30. Еліміздегі ең ұзын ағаш қайда өседі?
(Ұзынағашта)
31. Бір үйде елу батыр, үй сыртына сүйкенсе
өліп жатыр?
(Сіріңке)
32. Бір бөлмеде 9 свеча жанып тұр, үшеуін
сөндірсек қаншауы қалады?
Үшеуі қалады, қалғандары жанып,
таусылып жоқ болады
33. Үйдің ең суық жері?
(Сырты)
34. Электровоздың түтіні батысқа қарай
созылып жатса, өзі қай бағытқа қарай
жүріп жатыр?
(Электровоздың түтіні болмайды)
35. Машинаның қай дөңгелегі айналмайды?
(Запастағы дөңгелек)
36. Әлемдегі ең үлкен алма қайда өседі?
(Алма ағашында)
37. Елімізде талдармен жасалған қорған қай
қалада?
(Талдықорғанда)
38. Тарихта ең үлкен қалпақ киген кім?
(Басы ең үлкен адам)
39. Қай сұраққа болымды жауап берілмейді?
(Ұйықтап жатсың ба?)
40. Есікті ашу үшін не қажет?
(Есіктің жабық болуы қажет)
41. Теңіздің ортасында не бар?
(“ң” әріпі)
42. Жүзе алмайтын адам суға түссе қалай
шығады?
(Үсті су болып шығады)
43. Бір кісі төсегінің айналасында жүгіріп жүр
екен, себебі не?
(Ұйқысы қашып кетіпті, соны қуалап жүр
екен)
44. Адам нені бұзғанда қуанады?
(Рекорд)
45. Балықтар неліктен сөйлемейді?
(Су жұтып қоймау үшін)
46. Ненің көлеңкесі жоқ?
(Көлеңкенің)
47. Қазақстан мен Өзбекстанның ортасында
не бар?
(мен)
48. Алфавиттің ең соңғы әрібі?
(т)
49. Саңырауқұлақтар неліктен зонтқа
ұқсайды?
(Жаңбыр астында өскендіктен)
50. Жеген сайын жылататын нәрсе?
(Таяқ)
51. Теңіздің суы неліктен тұзды?
Балықтар иістеніп кетпеуі үшін
52. Алма жегенде ішінен құрт көруден де
жаман не болуы мүмкін?
(Құрттың жартысын көру)
53. Ақтөбеде біреу Өскеменде жоқ, Алматыда
екеу Астанада көп? Ол не?
(“а” әрібі)

**2 Жүргізуші: ІV. кезең.** **«Дизайнер ханшайым!» / «Принцесса Дизайнер!»**

Дефиле сән үлгісін көрсету.
Ал, халайық ықыласпен демейік,
Арулардың сән үлгісін көрейік.
Сыры мен сымбатына қарап біз,
Әділдікпен бағаларын берейік.
(Арулар реттік номерлері бойынша бірінен кейін бірі сән үлгісін көрсетеді.)

**1 Жүргізуші:**

Барына риза болсын көрермендер,
Көрсетті өнерлерін жас өрендер.
Осымен сайысымыз аяқталсын,
Қазылар берсін енді шын бағасын.

**2 Жүргізуші:** Қазылар орнықтырар әділдікті,
Кімдердің жауаптары кәміл шықты.
Өнерлі, білімділер жарысында,
Жеңіске жетер дейміз нағыз мықты.

**1. Әділ қазыларға сөз беріледі.
2. Сайысқа қатысушы бүлдіршін арулар марапатталады. 3. Қорытынды сөз.**

**1 Жүргізуші:**

Бойларында от бар екен байқадым,
Жүректерде шоқ бар екен байқадым.
Әрқашанда осы шоқты өшірмей,
Жалындатып, шарықтаңдар әрдайым!

Осымен байқауымыз өз мәресіне жетті. Ару қыздарымызға рахмет айтамыз. Мерекелеріңіз құтты болсын!